Нягледзячы на тое, што на подпісе пад малюнкам пазначаны якраз Бабруйск (Puga Janusij XI Ducis Radzivily cum krzyczevianis rebellibus Cosacis ad Bobroyskom anno 1649), Дрэшчык перакананы, што на малюнку адлюстраваны Пінск. Трэба сказаць, што польскі дасьледчык увогуле вельмі сумнеўна ставіцца да подпісаў пад малюнкамі і многія зь йх прыпісвае да іншых падзей, чым пазначана на самой выяве. Галоўны закід у бок непраўдападобнасьці подпіса ў тым, што ў пісьмовых крыніцах згадваецца аб мірнай здачы Бабруйска, у той час як Пінск зазнаў даволі жорсткі штурм. Ня будзем удавацца ў разважаньні, ці на прадстаўленым малюнку бачны штурм ці хутчэй панічныя ўцёкі казакаў на чаўнах, прадставім галоўны козыр на карысьць таго, што гэта менавіта Бабруйск.